**Ministru kabineta noteikumu projekta ,,** **Grozījumi Ministru kabineta 2016.gada 20.decembra noteikumos Nr.866 „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikuma projekts paredz precizēt Ministru kabineta 2016.gada 20.decembra noteikumos Nr.866 „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām” (turpmāk – Noteikumi) noteikto attiecībā uz valstīm, kuru debitoru parādus var garantēt šo noteikumu ietvaros.  Noteikumu projekts stājas spēkā nākamajā dienā pēc to izsludināšanas oficiālajā izdevumā “latvijas vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Attīstības finanšu institūcijas likuma 12.panta ceturtā daļa.  Ekonomikas ministrijas iniciatīva, lai nodrošinātu atbalstu saimnieciskās darbības veicējiem, kuri eksportē preces un kuru darbību ir ierobežojusi vīrusa Covid-19 izraisīta krīze, atbilstoši  2020.gada 27.marta grozījumiem Komisijas paziņojumā[[1]](#footnote-1). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Covid-19 izplatību pasaulē un izsludināto ārkārtas situāciju valstī no 2020.gada 12.marta līdz 2020.gada 14.aprīlim  ar mērķi ierobežot Covid-19 izplatību ārkārtējās situācijas spēkā esamības laikā (Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu".), valstī ir vērojama negatīva ietekme uz ekonomikas attīstību, kuras ilgums un apmēri vēl ir grūti prognozējami.  Atbilstoši Latvijas Tirdzniecības un rūpniecības kameras veiktajai biedru aptaujai pirms ārkārtas situācijas izsludināšanas, kuru aizpildīja visu reģionu, nozaru un lielumu uzņēmumi, ticis noskaidrots, ka jau uz to brīdi 43% norādījuši, ka sagaidāma negatīva ietekme uz eksportu.  Šobrīd Noteikumos ir noteiktas valstis, par kuru debitoriem var sniegt eksporta kredītu garantijas, saskaņā ar Komisijas paziņojumu un saskaņā ar Valsts atbalsta shēmu SA.47233 (2017/N) – *Latvija Īstermiņa eksporta kredīta shēma.*  Atbildot uz Covid-19 vīrusa izraisītās krīzes ietekmi uz eksporta kredītu apdrošināšanas tirgu un pēc konsultācijām ar dalībvalstīm (atbilstoši Komisijas paziņojuma 35.punktam) 2020.gada 27.martā Eiropas Komisijas ir pieņēmusi lēmumu[[2]](#footnote-2) līdz 2020.gada 31.decembrim visus komerciālos un politiskos riskus saistībā ar Komisijas paziņojuma pielikumā noteiktajām valstīm uzskatīt par pagaidu nenododamiem riskiem, līdz ar to dalībvalstis ir tiesīgas sniegt atbalstu īstermiņa eksporta kredītu veidā, neatkarīgi no debitora valsts. Lai pēc iespējas mazinātu Covid-19 krīzes ietekmi uz Latvijas eksportētājiem, Ekonomikas ministrija ir izstrādājusi Noteikumu projektu, iekļaujot Komisijas paziņojumā veiktos grozījumus un nosakot, ka garantijas var sniegt par debitoru parādiem neatkarīgi no debitoru valsts.  Ņemot vērā, ka lielai daļai Covid-19 krīzes skarto uzņēmumu likviditātes problēmu dēļ var būt izveidojušies nodokļu parādi uz garantijas piešķiršanas brīdi, noteikumu projektā tiek ietverts nosacījums, ka laika periodā līdz 2020.gada beigām minētais 16.2.punktā noteiktais kritērijs nav ierobežojošais faktors, lai izvērtētu garantijas piešķiršanu uzņēmumam. Tomēr lai atbalsts netiktu sniegts saimnieciskās darbības veicējiem, kuriem ir iekrājušies lieli nodokļu parādi, kas nebija saistīti ar Covid-19 radīto krīzi, garantijas piešķiršana līdz 2020.gada beigām tiek vērtēta pēc atvieglotākiem nosacījumiem.  Tāpat MK noteikumu projekts paredz nosacījumu, ka eksporta kredīta garantija nevar tikt piešķirta, ja uzņēmums par eksportētajām precēm vai pakalpojumiem no konkrētā debitora nav saņēmis samaksu noteiktajā termiņā vai šis debitors ir kavējis maksājumus vairāk nekā 30 dienas pēdējo trīs mēnešu laikā atbilstoši noslēgtajam eksporta līgumam, tādejādi atbalstot tikai tos uzņēmumus, kuru darbību un norēķinus ar debitoru ir ietekmējusi vīrusa COVID-19 izplatība pasaulē.  Maksa par garantijām tiks noteikta saskaņā ar Komisijas Paziņojuma 4.3.sadaļas nosacījumiem. Atbilstošu cenu noteikšanas politiku sabiedrība Altum jau īsteno attiecībā uz garantijām, kas izsniegtas saskaņā ar Noteikumu 11.punktu atbilstoši EK lēmuma - valsts atbalsts SA.47233 (2017/N) – Latvija 28., 29., 30., 31.punktam.  Lai ievērotu Komisijas Paziņojuma 4.3.panta prasības attiecībā uz pārredzamību un ziņošanu, tiek precizēti noteikumu 17. un 18.punkti. Noteikumu 18.punkts tiek precizēts arī ņemot vērā, ka Komisijas Paziņojums nenosaka pārskata sniegšanu par garantijām saskaņā ar Noteikumu 10.punktu. |
| 3. | Projekta izstrādē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir labvēlīga ietekme uz ekonomiku kopumā, jo tas paredz mazināt Covid-19 izraisītas krīzes sekas un veicina ekonomisko aktivitāti.  Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | * Komisijas Paziņojuma dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2012/C 392/01) 43.punkts; * Komisijas Paziņojums, ar ko groza pielikumu Komisijas Paziņojumam dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2020/C 101 I/01) |
| 2. | Citas starptautiskās saistības | Projekts šo jomu neskar. |
| 3. | Cita informācija | Ņemot vērā 2020.gada 27.martā Eiropas Komisijas pieņemtos grozījumus “Komisijas paziņojumam, ar ko groza pielikumu Komisijas paziņojumam dalībvalstīm par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai” (2020/C 101 I/01), Noteikumu grozījumi nav jāpaziņo Eiropas Komisijai. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   * Komisijas Paziņojumu dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2012/C 392/01) (turpmāk - Komisijas Paziņojums 2012/C 392/01) 43.punkts; * Komisijas Paziņojums, ar ko groza pielikumu Komisijas Paziņojumam dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2020/C 101 I/01) (turpmāk – Komisijas Paziņojums 2020/C 101 I/01) | | |
| A | B | C | D |
| Komisijas Paziņojuma 2012/C 392/01 20.punkts | Noteikumu 12., 13., 14.punkts | *Ieviests pilnībā* | *Neparedz stingrākas prasības.* |
| Komisijas Paziņojuma 2012/C 392/01 21. un 22.punkts | Noteikumu 15.punkts | *Ieviests pilnībā* | *Neparedz stingrākas prasības.* |
| Komisijas Paziņojuma 2012/C 392/01 23., 24., 25.punkts | Noteikumu 19.punkts -  EK lēmuma - valsts atbalsts SA.47233 (2017/N) – Latvija 28., 29., 30., 31.punkts | *Ieviests pilnībā* | *Neparedz stingrākas prasības.* |
| Komisijas Paziņojuma 2012/C 392/01 26.punkts | Noteikumu 17.punkts | *Ieviests pilnībā* | *Neparedz stingrākas prasības.* |
| Komisijas Paziņojuma 2012/C 392/01 27. un 28.punkts | Noteikumu 18.punkts | *Ieviests pilnībā* | *Neparedz stingrākas prasības.* |
| Komisijas Paziņojums 2020/C 101 I/01 | Noteikumu 21.punkts | *Ieviests pilnībā* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta par nepieciešamajiem grozījumiem lemjot 08.04.2020 vadības grupā uzņēmējdarbības un nodarbinātības atbalstam (Ministru prezidenta 2020. gada 16. marta rīkojums Nr. 2020/1.2.1.-62). |
| 2. | Sabiedrības līdzdalība projekta izstrādē | Tiesību Projekts ievietots Ekonomikas ministrijas mājas lapā:  <https://www.em.gov.lv/lv/Ministrija/sabiedribas_lidzdaliba/diskusiju_dokumenti/>  un Ministru kabineta mājas lapā:  <https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, sabiedrība “Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta Ekonomikas ministrijas un akciju sabiedrības “Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretāra vietā –

valsts sekretāra vietnieks Edmunds Valantis

Tetere, 67013044

[Dita.Tetere@em.gov.lv](mailto:Dita.Tetere@em.gov.lv)

1. *Komisijas Paziņojumu dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2012/C 392/01) (turpmāk – Komisijas paziņojums)* [↑](#footnote-ref-1)
2. *KOMISIJAS PAZIŅOJUMS, ar ko groza pielikumu Komisijas Paziņojumam dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2020/C 101 I/01)* [↑](#footnote-ref-2)